Γιώργος Πασχαλίδης (ποδοσφαιριστής)

Ο Γιώργος Πασχαλίδης (Αγριά Μαγνησίας, 1942-2015) υπήρξε ποδοσφαιριστής και προπονητής ποδοσφαίρου. Συνέδεσε το όνομά του με αυτό του Ολυμπιακού Βόλου, στον οποίο αγωνίστηκε για μια 10ετία και υπήρξε μέλος της ομάδας που ανέβηκε πρώτη φορά στην Α΄ Εθνική, ενώ διακρίθηκε για το σκοράρισμά του παρότι αγωνιζόταν ως μέσος.

 Βιογραφικό  
Γεννημένος και μεγαλωμένος στην Αγριά, ξεκίνησε το ποδόσφαιρο από τον Θησέα Αγριάς. Το 1964 μεταπήδησε στον Ολυμπιακό Βόλου, όταν έφυγε για τον Ολυμπιακό του Πειραιά ο Βασίλης Μποτίνος. Με την ερυθρόλευκη φανέλα, ο Γιώργος Πασχαλίδης αγωνίστηκε για μια 10ετία μέχρι και το 1974 σε Α΄ Εθνική και Β΄ Εθνική, σημειώνοντας συνολικά 291 συμμετοχές.Αφιέρωμα στον Γιώργο Πασχαλίδη taxydromos.gr

Τη σεζόν 1966-67 πανηγύρισε την άνοδο του Ολυμπιακού Βόλου στην Α΄ Εθνική για πρώτη φορά στην ιστορία του συλλόγου, πανηγυρίζοντας εκ νέου 2 ανόδους τις χρονιές 1968-69 και 1970-71. Τη χρονιά 1965-66 αναδείχθηκε πρώτος σκόρερ της ομάδας και πρώτος του Γ΄ Ομίλου της Β΄ Εθνικής με 14 τέρματα,Greece - List of Second Level Topscorers rsssf.com ενώ την περίοδο 1968-68 που κέρδισε την άνοδο στην Α΄ Εθνική ήταν επίσης πρώτος σκόρερ της ομάδας με 13 τέρματα.

Μετά την αποχώρηση από την ενεργό δράση ως ποδοσφαιριστής, εργάστηκε επί σειρά ετών ως προπονητής στον Θησέα Αγριάς και μάλιστα αφιλοκερδώς. Επίσης υπήρξε μέλος του Συλλόγου Βετεράνων του Ολυμπιακού Βόλου και επίτιμος πρόεδρος του Συλλόγου Βετεράνων του Θησέα Αγριάς.

Απεβίωσε σε ηλικία 73 ετών στις 19 Νοεμβρίου 2015, από πνευμονικό οίδημα.Στα γήπεδα του παραδείσου ο Γ. Πασχαλίδης taxydromos.gr

Το 2019 και συγκεκριμένα στις 22 Μαρτίου αποφασίστηκε η μετονομασία του Δημοτικού γηπέδου Αγριάς σε «γήπεδο Γεώργιος Πασχαλίδης», ύστερα από αίτημα των κατοίκων της περιοχής.Ονομάστηκε σε «Γεώργιος Πασχαλίδης» το γήπεδο της Αγριάς magnesianews.gr

 Στατιστικά στην Α΄ Εθνική 
Συμμετοχές και τέρματα του Γιώργου Πασχαλίδη στην Α΄ Εθνική με τον Ολυμπιακό Βόλου
 Αγων. περίοδος Συμμετοχές  Γκολ 1967-1968 (;) (;) 1969-1970Greece 1969/70, ROSTERS rsssf.com3131971-1972Greece 1971/72, ROSTERS rsssf.com 31 01972-1973Greece 1972/73, ROSTERS rsssf.com2911973-1974Greece 1973/74, ROSTERS rsssf.com321ΣΥΝΟΛΙΚΑ123 5 

 Διακρίσεις 
 2 πρωταθλήματα Β΄ Εθνικής: 1966-67 (Β΄ Όμιλος), 1970-71 (Γ΄ Όμιλος)
 Πρώτος σκόρερ Β΄ Εθνικής: 1965-66 (14 τέρματα, Γ΄ Όμιλος)

 Παραπομπές 

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ολυμπιακού Βόλου